ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ԱՆԿԱԽՈՒԹՅԱՆ ՏՈՆԻ ԱՌԹԻՎ

Սիրելի՛ հայրենակիցներ,

Շնորհավորում եմ բոլորիս Սեպտեմբերի 21-ի՝ Անկախության տոնի առթիվ: 29 տարի առաջ այս օրը գրվեց մեր պատմության կարևորագույն ու փառավոր էջերից մեկը:

1991 թվականի սեպտեմբերի 21-ին հայ ժողովրդի միասնականորեն կայացրած որոշման արդյունքում մեր երկիրն ընտրեց ազատ ու անկախ ապրելու ուղին: Հայ ժողովուրդը կատարեց իր ընտրությունը՝ պատրաստ դիմակայելու նաև գալիք դժվարություններին ու մարտահրավերներին: Անկախությանը հետևեց պատերազմ, շրջափակում, տնտեսական ու ֆինանսական ճգնաժամ, բայց հայը դիմացավ ու պայքարեց հանուն իր ձեռք բերած հաղթանակի և հանուն գալիք սերունդների, որոնք պետք է ապրեն ազատ ու անկախ Հայաստանում:

Կրկին շնորհավորելով այս նշանակալի օրվա առթիվ՝ մաղթում եմ մեր հայրենակիցներին կամք ու կորով և խաղաղություն՝ մեր երկրին:

Շնորհավո՛ր Անկախության տոնը: